Vikipediyada bu ad-soyadlı digər şəxslər haqqında da məqalələr var; bax: Rasim Məmmədov.

**Rasim Əbdül oğlu Məmmədov** (4 aprel 1977 və ya 20 may 1977, Naxçıvan rayonu – 4 aprel 2016, Füzuli) — Azərbaycan Silahlı Qüvvələrinin mayoru. 2016-cı ildə Aprel döyüşləri zamanı qəhrəmancasına apardığı döyüşdə şəhid olub, ölümündən sonra "Vətən Uğrunda" və"Qüsursuz xidmətə görə" II dərəcəli medalı ilə təltif edilib.

Həyatı
------

Rasim Məmmədov 1977-ci ilin 20 may günündə Babək rayonunun Cəhri kəndində I Qarabağ müharibəsinin əlili Əbdül və Nazilə Məmmədovların ailəsində anadan olub. Rasim Məmmədovun atası Əbdül Məmmədov müharibədə Naxçıvanda strateji yüksəklik olan Mil təpədə aldığı güllə yarası ayaqlarını iflic etmişdi 25 ildən artıq əlil arabasında ömür yaşadı və 2016-cı ilin 27 aprel günündə oğlunun şəhidliyindən 23 gün sonra vəfat etdi.

Rasim Məmmədov 1983-cü ildə Cehri kənd orta məktəbinin birinci sinfinə getdi və 1994-cü ildə həmin məktəbi bitirdi. 1996-cı ildə Bakı Ali Birləşmiş Komandirlər Məktəbinə daxil olan Rasim Məmmədov 2000-ci ildə həmin məktəbi tank qoşunları komandanı ixtisası üzrə bitirdi. Leytenant Rasim Məmmədov Müdafiə Nazirliyinin əmri ilə hərbi xidmətini N saylı hərbi hissədə davam etdi.

Rasim Məmmədov Samirə xanım ilə ailəli idi, Asim (17.11.2007) adında oğlu və Aysu adında qızı yadigar qalıb.

Hərbi xidməti
-------------

Leytenant Rasim Məmmədov 2000-ci ildən 2001-ci ilə qədər N saylı hərbi hissədə "təlim taborunun tuşlayıcı taqımının komandiri, 2001-ci ildən 2002-ci ilə qədər isə həmin hərbi hissədə "təlim döyüş tankları" taqımının komandiri vəzifələrində çalışdı.

2002-ci ildə Müdafiə Naziri Səfər Əbiyevin əmri ilə baş leytenant rütbəsi alan Rasim Məmmədov, həmin ildən 2005-ci ilə qədər N saylı nömrəli hərbi hissədə "tank" taqımının komandiri vəzifəsində çalışdı.

Baş leytenant rütbəsi almasından 3 il sonra, 2005-ci ildə Rasim Məmmədov Səfər Əbiyevin əmri ilə kapitan rütbəsi aldı və N saylı hərbi hissədə "Mexanikləşdirilmiş bölük" komandiri vəzifəsində çalışdı.

Kapitan Rasim Məmmədov 2007-ci ildən 2010-cu ilə qədər başqa hərbi hissədə Motoatıcı Taborun Qərargah rəisinin Maddi Texniki Təminat üzrə köməkçisi, 2010-cu ildən 2011-ci ilə qədər isə həmin Motoatıcı Taborun rəisi vəzifəsində çalışdı. Daha sonra o, bir müddət digər hərbi hissənin Motoatıcı Taborun Qərargah rəisi kimi xidmət etdi. Elə həmin ildə, 2011-ci ildə Rasim Məmmədov Müdafiə Naziri Səfər Əbiyevin əmri ilə mayor rütbəsi aldı.

2011-ci ildən 2012-ci ilə qədər N nömrəli hərbi hissədə Motoatıcı Taborun komandirinin müavini, 2012-ci ildən 2014-cü ilə qədər isə, həmin hərbi hissədə Motoatıcı Taborun komandiri vəzifəsində çalışan mayor Rasim Məmmədov 2014-cü ildən 2015-ci ilə qədər, həmin hərbi hissənin 2-ci Motoatıcı Taborun komandiri kimi xidmət etdi.

18 aprel 2015-ci ildən, şəhid olduğu günə qədər isə mayor Rasim Məmmədov N saylı hərbi hissədə Motoatıcı Taborun komandiri vəzifəsində çalışdı.

### Aprel döyüşləri

Mayor Rasim Məmmədov 2016-cı ilin aprel ayında Azərbaycan-Ermənistan təmas xəttində baş verən atışma zamanı qəhrəmancasına şəhid oldu.

Aprelin 5-i isə Rasim Məmmədov doğulduğu Babək rayonunun Cəhri kəndində son mənzilə yola salındı. Dəfn mərasiminə minlərlə şəhər rayon ilə yanaşı, şəhidin qulluq etdiyi hərbi hissənin əsgərləri və zabitləri də qatıldı. Dəfn mərasiminin sonunda yaylım atəşi açıldı və mayor Məmmədov uğrunda şəhid olduğu torpağa tapşırıldı.

Rasim Məmmədov ölümündən sonra göstərdiyi qəhrəmanlığa görə Azərbaycan Respublikasının Prezidenti İlham Əliyevin sərəncamı ilə "Vətən Uğrunda" və "Qüsursuz xidmətə görə" II dərəcəli medalı ilə təltif edildi.

İstinadlar
----------

1. ↑  "Azərbaycanın igid oğlu – şəhid Rasim Məmmədov". trail.az. 2016. İstifadə tarixi: 28 aprel 2016.[*ölü keçid*]
2. ↑  *Fazil Mustafa.* "Aprel döyüşlərində şəhid olmuş Rasim Məmmədovun atası Əbdül Məmmədov dünyasını dəyişdi". moderator.az. 27/04/2016. 2018-12-03 tarixində arxivləşdirilib. İstifadə tarixi: 28 aprel 2016.

Xarici keçidlər
---------------


Vikianbarda Rasim Məmmədov ilə əlaqəli mediafayllar var.

* "Sərdar Cəlaloğlunun şəhid olan qardaşı oğlu – Naxçıvanda dəfn edildi" (az.). www.aznews.az. 2016-04-05. 2016-04-09 tarixində arxivləşdirilib. İstifadə tarixi: 2016-04-09.
* "Şəhidimiz Rasim Əbdül oğlu Məmmədov" (az.). trail.az. 2016-04-09 tarixində arxivləşdirilib. İstifadə tarixi: 2016-04-09.

| ⛭Aprel döyüşləri zamanı şəhid olan Azərbaycan Silahlı Qüvvələrinin hərbçiləri |
| --- |
| Polkovnik | 
* Vüqar Yusifov

 |  |
| Polkovnik-leytenant | 
* Murad Mirzəyev
* Raquf Orucov

 |
| Mayor | 
* Elnur Əliyev
* Rasim Məmmədov
* Samid İmanov
* Vaqif Bayramov

 |
| Kapitan | 
* İnqilab Quliyev
* Mühüd Orucov
* Nəcməddin Savalanov\*

 |
| Baş leytenant | 
* Cavid Dədəkişiyev
* Elnur İsgəndərov
* Elvin Namazov
* Mirzə Novruzov
* Rəşid Mehdiyev
* Ziya Həsənov

 |
| Leytenant | 
* Qabil Orucəliyev
* Sahil Şirinov

 |
| Gizir | 
* Dilsuz Qarayev
* Elimdar Səfərov
* Əlvan Hüseynov
* Mirsalam Cəfərov
* Nicat İsgəndərov
* Nurlan Abdullazadə
* Nurlan Əsgərli
* Orxan Hümbətov
* Pəncəli Teymurov
* Rahim Tağıyev\*\*
* Ravil Novruzov
* Rusif Ağayev
* Şahin Cavadzadə
* Teymur S. Qasımov
* Toğrul Fərəczadə
* Tural Qurbanov

 |
| Kiçik gizir | 
* Babək Abidov
* Bəxtiyar Hüseynov
* Orxan Həmidov
* Seymur Baxışov

 |
| Çavuş | 
* Elvin Qayıbov
* Məhəbbət Mirzəyev
* Təbriz Əsgərov

 |
| Kiçik çavuş | 
* Hüseyn Dəmirli
* Ruhin Qəhrəmanov
* Səbuhi Musayev
* Səyyar Quliyev

 |
| Əsgər | 
* Ayaz Hüseynov
* Cabbarxan Hacıağayev
* Elşən Səmədov
* Elvin Mirzəyev
* Əlizaman İslamov
* Əmiraslan Xeyirbəyov
* Fərahim Novruzov
* Fəxrəddin Qurbanlı
* Kamran Şirəliyev
* Mahir Mirzəyev
* Mahir Quliyev
* Mahmud İbrahimov
* Mikayıl Vahabzadə
* Murad Məmmədov
* Müşfiq Orucov
* Nazim Zəkarayev
* Nurlan Qasımov
* Nurəddin Mirzəyev
* Orxan Müstəcəbov
* Rəşad Niftalıyev
* Rəvan Nurayev
* Rizvan Muradov
* Röyal Nəsirov
* Samir Kaçayev
* Sarvan Mehralıyev
* Teymur M. Qasımov
* Vüqar Süleymanov
* Ülvin Məmmədov

 |
| \* Azərbaycan Silahlı Qüvvələrinin kapitanı Nəcməddin Savalanov "Aprel döyüşləri" zamanı yaralandı (ayağından və çiynindən qəlpə yarası aldı) və 8 may tarixində vəfat etdi.  \*\* Azərbaycan Silahlı Qüvvələrinin giziri Rahim Tağıyev "Aprel döyüşləri" zamanı yaralandı (başından qəlpə yarası aldı) və 10 iyul tarixində vəfat etdi. |